डीआरडीओ ने देश में विकसित एंटी टैंक गाइडेड मिसाइल (एटीजीएम) नाग का जैसलमेर जिले के पोकरण फिल्ड फायरिग रेंज में सफल परीक्षण किया।

जयपुर। भारत काे रक्षा क्षेत्र में बड़ी सफलता मिली है। रक्षा अनुसंधान विकास संगठन (डीआरडीओ) ने देश में विकसित तीसरी पीढ़ी की एंटी टैंक गाइडेड मिसाइल (एटीजीएम) नाग का जैसलमेर जिले के पोकरण फिल्ड फायरिग रेंज में सफल परीक्षण किया।

इस दाैरान सेना आैर डीआरडीओ के अधिकारी रहे मौजूद। मिसाइल के सफल परीक्षण पर अधिकारियाें ने एक दूसरे काे बधार्इ दी। जानकारी के अनुसार, ‘एटीजीएम ‘नाग’ मिसाइल ने दाे अलग-अलग लक्ष्याें को सफलतापूर्वक भेद दिया।

इस सफल परीक्षण से देश की रक्षा क्षमताओं को मजबूती मिली है। डीआडीओ द्वारा बनाई गई नाग मिसाइल लक्ष्य का पीछा करके उसे नष्ट करने में सक्षम है। यह तीसरी पीढ़ी की एंटी टैंक मिसाइल है।

सैन्य सूत्रों से के अनुसार, इस मिसाइल प्रोजेक्ट की लागत 350 करोड़ रुपए से अधिक है। इसमें उच्च क्षमता के उपकरण लगाए गए है। ज्यादा तापमान में भी मिसाइल दिशा नहीं भटकेगी। नाग मिसाइल वजन में काफी हल्की है और इसका कुल वजन महज 42 किलो है।

इस मिसाइल को 10 साल तक बगैर रखरखाव के इस्तेमाल किया जा सकता है। नाग मिसाइल की गति 230 मीटर प्रति सेकंड है। मिसाइल की एक खासियत और है कि अगर एक बार मिसाइल दाग दी गई तो इसे रोका नहीं जा सकेगा।

मिसाइल एंड स्ट्रैटेजिक सिस्टम्स के डायरेक्टर जनरल पी सतीश के मुताबिक, इस टैस्ट फ्लाइट के बाद टार्गेट को हर तरह की भेदने की एटीजीएम क्षमता साबित हो गई है।

नाग की रेंज 8 किलोमीटर है और इसे 2018 के अंत तक सेना में शामिल किया जा सकता है। यह कई लक्ष्यों पर निशाना साधने में सक्षम है। इस मिसाइल को डीआरडीओ तथा अन्य प्रतिष्ठिानों ने मिलकर विकसित किया है।

इससे पहले 13 जून 2017 काे मिसाइल ATGM Nag का पोकरण फिल्ड फायरिग रेंज में सफल परीक्षण किया गया था। आपकाे बता दें कि नाग में जिस तकनीक का प्रयाेग किया गया है वह दुनिया के कुछ देशाें के पास ही है।

नाग की खासियत

नाग फायर एंड फोरगेट श्रेणी की मिसाइल है।

इसके दागे जाने के बाद रोक पाना संभव नहीं है।

नाग मिसाइल का वजन 42 किलोग्राम है।

नाग मिसाइल की गति 230 मीटर प्रति सेकेंड है।

यह अपने साथ 8 किलोग्राम विस्फोटक लेकर चल सकती है।